Xorazmlik ota 3 farzandiga aliment o‘rniga uy berdi

Fuqarolik ishlari bo‘yicha Bog‘ot tuman sudining 2017 yil 9 martdagi qaroriga ko‘ra, qarzdor M.O. da'vogar B.D. foydasiga 3 farzandining moddiy ta'minoti uchun oylik daromadining ½ qismi miqdorida aliment undirish belgilangan edi.
Ushbu ijro hujjati Majburiy ijro byurosi Tuproqqal'a tuman bo‘limi ish yurituviga kelib tushdi va ijro ishi yurituvi qo‘zg‘atildi.
Majburiy ijro harakatlari davomida aniqlanishicha, qarzdor M.O. aliment pullarini anchadan beri to‘lamay kelganligi sababli umumiy qarzdorlik 51 mln so‘mga yetgan.
Davlat ijrochilari tushuntirish berganidan so‘ng, M.O. o‘ziga tegishli bo‘lgan xonadonni sobiq turmush o‘rtog‘i B.D.ga rasmiylashtirib berishni lozim topdi. Shundan so‘ng, undiruvchi aliment pullaridan to‘liq voz kechdi va ijro hujjati tegishli tartibda tamomlandi.